
               Republika Kosova-Republic of Kosovo

              Qeveria –Vlada-Government 

Ministria e Mbrojtjes
                                                  Ministarstvo Odbrane  /  Ministry of Defense 

Drejtoria e Burimeve Njerëzore/Direktorat Ljudskih Resurs/Human Resources Directorate
Duke bazuar në nenin 5 të Ligjit Nr. 06/L-122 për Ministrinë e Mbrojtjes së Republikës së Kosovës, nenin 6 të Ligjit Nr.06/L-124 për Shërbim në Forcën e Sigurisë së Kosovës, si dhe nenin 11, paragrafi 4 i   Rregullores Nr.03/2020 për Rekrutim në FSK, Rregulloren Nr.01/2021 për Ndryshimin dhe Plotësimin e  Rregullores Nr.03/2020 për Rekrutim në FSK si dhe duke pasur për bazë ofertën nga Akademia e Forcave të Armatosura të Republikës së Shqipërisë, Ministria e Mbrojtjes shpall: 
K O N K U R S  
Ministria e Mbrojtjes bën pranimin  pesë (5) kadetëve të cilët do të studiojnë në;
- Republikën e Shqipërisë;

   Cikli i studimeve-Bachelor
PROCEDURAT E APLIKIMIT DHE PËRZGJEDHJES PËR SHKOLLIM NË AKADEMIA E FORCAVE TË ARMATOSURA TË REPUBLIKËS SË SHQIPËRISË
Kandidati që aplikon për shkollim në Akademinë e Forcave të Armatosura të Republikës së Shqipërisë duhet:

· Të jetë shtetas të Republikës së Kosovës;

· Të kenë zotësi të plotë për të vepruar;

· Të kenë diplomë të shkollës së mesme, duke përfshirë edhe përfundimin e suksesshëm të testit të maturës;
· Të jetë i aftë nga ana shëndetësore; 
· Të jetë i moshës 18 - 21 vjeçare në datën e aplikimit;
· Të ketë gjatësinë trupore jo më pak se 170 cm për meshkujt dhe jo me pak se 165 për femrat ( kriter i vendit pritës); 
· Të ketë një trup me fizik të rregullt, të shëndetshëm pa mangësi apo shenja që deformojnë pamjen e jashtme; 

· Të mos jetë bartës i virusit HIV, Hepatit B dhe SST (sëmundjeve seksualisht te transmetueshme), të mos ketë kaluar apo të vuajë ndërkohë nga sëmundje të tjera të zemrës, veshkave, hepatike, pulmonare, neuropsikiatrike, sistemit lokomotor (sistemit kockor dhe i lëvizjes) apo të ketë qenë ose të jetë përdorues i lëndëve narkotike; 
· Të mos kenë tatuazhe në fytyrë, qafë dhe parakrah nga pjesa e bicepsit e deri te gishtat e dorës duke përfshirë edhe pirsingun; (Në rast përzgjedhjeje, kandidatët janë të obliguar të bëjnë heqjen e tyre paraprakisht deri ne fillimin e shkollimit për kadet, në të kundërtën do të diskualifikohen).
· Të mos jetë i martuar (kriteri i shtetit pritës),
· Të mos këtë asnjë masë disiplinore.
· Të ketë njohuri të gjuhës Angleze
Testet që aplikohen për shkollim në Akademinë e Forcave të Armatosura të Republikës së Shqipërisë: 

· Testi fizik; 

· Testi i inteligjencies;

· Testi i njohurive të përgjithshme: 
· Intervista;

· Kontrolli mjekësor;  

Dokumentet e nevojshme për aplikim:

· Diploma e shkollës së mesme (e nostrifikuar):
· Certifikata nga Gjykata dhe Policia e Kosovës për të kaluarën e tyre penale.

·  (origjinali), ( jo me e vjetër se 6 muaj);
· Ekstrakti i lindjes;

· Kopja e letërnjoftimit apo pasaportës;

· Foto për aplikacion.

Shënim: Kalimi me sukses i testit paraprak është kusht për të drejtën e testimit në fazën vijuese.
E drejta në ankesë
· Të drejtën e ankesës e ka çdo kandidatë pas marrjes së rezultateve të çdo faze të testimit përkatës. E drejta për ankesë aplikohet për të gjitha llojet e testimit ku është përgjegjës FSK-ja dhe nuk aplikohet për llojet dhe fazat e testimit të vendosura nga akademia e vendit pritës.
· Rezultatet publikohet në ueb-faqen e Ministrisë së Mbrojtjes dhe FSK dhe kandidatet e eliminuar kanë të drejtë ankese brenda afatit 2 ditor. Afati i ankesës rrjedh ditën pasuese pas publikimit të rezultatit.

KUSHTET TJERA: 

· Për t’u marrë në konsideratë gjatë aplikimit, diplomat e fituara jashtë Republikës së Kosovës, duhet t’i nënshtrohen procesit të njohjes nga Ministria e Arsimit, Shkencës dhe Teknologjisë.

· Përzgjedhja është e kushtëzuar me kalimin e suksesshëm të procesit të verifikimit të pastërtisë së figurës. Mos kalimi me sukses i pastërtisë së figurës paraqet shkak për ndërprerjen e kontratës së shkollimit në çdo kohë.
· Kandidatët e përzgjedhur për kadetë, do të nënshkruajnë kontratën e shkollimit me  FSK-në, me të cilën përcaktohen obligimet që ata do të marrin si kadetë të FSK-së, si mbajtja e standardeve të larta të shkollimit akademik, gjendjes fizike, sjelljes dhe disiplinës etj. Mospërmbushja e obligimeve të parapara me kontratë në cilido vit të shkollimit do të rezultojë me humbjen e statusit të kadetit. 
· Pjesëtarët e FSK-së, në rast të përzgjedhjes për kadetë të FSK-së, nënshkruajnë kontratën e shkollimit për kadetë dhe marrin statusin e kadetit, duke përfshirë edhe pagën e kadetit.
· Të mos ketë aktualisht statusin e kadetit të FSK-së në qendrat e studimeve ushtarake brenda apo jashtë vendit.
· Gjatë procesit të konkurrimit dhe testimit, kandidatët duhet të zbatojnë  të gjitha masat dhe rekomandimet e Institutit Kombëtarë i Shëndetësisë Publike në Kosovë përkitazi me parandalimin e përhapjes së COVID 19. Rekomandohet mbajtja maskave dhe distancës fizike.
Afati i aplikimit i organizuar nga FSK;

· Konkursi i rekrutimit për kadetë do të jetë i hapur prej 09.06.2022 deri më 23.06.2022.

Afati për paraqitjen e dokumentacionit dhe pjesëmarrjen në procesin e konkurimit të organizuar nga AFA të Republikës së Shqipërisë;

· Datat e regjistrimit për konkursin e AFA janë në muajin gusht. Kandidatët  duhet të paraqiten për të dorëzuar dosjen e tyre me dokumentacionin përkatës për të marre pjesë në konkursin e AFA, afati i mbajtjes së të cilit do të bëhet i ditur në proces.
· Diploma e matures shteterore duhet të jetë e njehësuar nga institucioni  shtetëror përgjegjës në RSH,  i cili është QSHA  (Qendra e Sherbimeve Arsimore pranë MASR.)
Si të aplikoni; 
Aplikimi dhe njoftimi për kadet te FSK-së është online  në adresën https://rekrutimi.fsk-rks.org/Apply  si dhe  njoftimi për shpalljen e konkursit munde ta shikoni edhe në ëeb faqen e MM-së, https://mod.rks-gov.net, ku gjendet shpallja e konkursit. Kandidatët plotësojnë formularin e aplikimit online https://rekrutimi.fsk-rks.org/Apply dhe bashkëngjisin të gjitha dokumentet tjera të kërkuara nga ky formular. Kandidatet kanë të drejtë të aplikojnë deri në ditën e fundit të përmbylljes së konkursit. Për informata plotësuese, mund të kontaktoni në nr. tel. 038- 555584 2044 dhe 038- 555584 2045 nga ora 09:00 deri 15:00.
Ministria e Mbrojtjes mirëpret aplikacione të femrave dhe meshkujve për kadetë të FSK-së, pa dallim nga përkatësia e tyre etnike.

